Faxenyt.dk » Baltic Pipe-projektet tromler bare videre…
Baltic Pipe-projektet tromler bare videre…
Tirsdag 3. april 2018 kl. 10:30
Charlotte Roest,
Byrådsmedlem Næstved (A)
Harevænget 79, Brøderup
I avisen Effektivt Landbrug 24.03.18 udtaler Energi-, Forsynings-, og Klimaministeren Lars Christian Lilleholt (V) at Danmark skal hjælpe polakkerne med at frigøre sig fra russernes gasforsyning via Baltic Pipe-projektet.
Ministeren udtaler desuden, at det er en sikkerheds- og storpolitisk bunden opgave, og „At man godt kan forvente at projektet vil blive ført ud i livet”. I avisen udtaler selv samme minister endvidere „at den endelige politiske beslutning ikke er truffet endnu”.
Så er det at jeg bliver lidt forvirret. Er beslutningen taget eller er den ikke?
Måske vi også kan få svar på hvordan et gasledningsprojekt, der forbinder Polen med norske gasfelter, er værende i almenvældets interesse i Danmark?
Hvis det er i Danmarks interesse, hvorfor takkede tyskerne så nej til Baltic-Pipe projektet, som værende ikke i almenvældets interesse i Tyskland?
Hvis projektet allerede er besluttet, hvorfor så afholde borgermøder, høringer osv? Er Danmarks demokrati blot overfladisk? er alle beslutninger allerede er taget i EU? Hvad har Danmark i så fald fået i bytte?
Kunne den danske Stat ikke have været hårdere i evt. forhandlinger og krævet gasledningen blev ned i havet udenom dansk landjord?
En placering over land er til stor gene for mange borgere og lodsejere, og den kompressorstation der påtænkes placeret i Tågeskov tæt på landsbyen Everdrup, vil genere ca. 300 borgere og desuden udslette en fåreavlers livsværk.
Kompressorstationens placering vil være yderst uhensigtsmæssig, det lige midt i Næstved Kommunes bevaringsværdige smukke sammenhængende naturlandskab med så fine kulturhistoriske interesser.
Jeg vil slutteligt opfordre til, at læsere besøger de to nyligt oprettede underskriftsindsamlinger på „skrivunder.net ” hvorigennem berørte borgere og lodsejere håber på stor opbakning fra hele landet.
Søg efter Skrivunder.net:
1) Baltic Pipe, gas til Polen gennem dansk jord - nej tak!
2) Baltic Pipe, nej tak til kompressorstation ved Tågeskov
Mon ikke læserbrevet blot skal opfattes som en slags afladsbrev, således at indlæggets forfatter med god samvittighed kan følge partidisciplinen, hvis der skal stemmes FOR noget i byrådet...
Jacobsen., 04-04-2018 12:44:38
Ups til ovvennævnte indlæg af I. Dam, der sneg sig en trykfejl ind- se bort fra s41 -linie 8
I. Dam, 04-04-2018 08:41:11
Tak fordi du bragte dette emne på banen Charlotte Roest.
Kan fuldt ud støtte dig i dine synspunkter.
Håber rigtig mange mennesker vil benytte skrivundernet - og protestere.
Mener, at gas er ved at være utidssvarende, det er et spørgsmål om tid, førend depoterne er opbrugte.
Gas er ikke en energiform, man skal satse på i fremtiden. Hvis det ellers skal passe ind i den tråd med vedvarende miljørigtig energi.
Det virker fuldstændigt absurd, at Danmark skal underlægges s41
dette projekt!
Med endog store fatale konsekvenser, for landskab, boliger, og sidst men ikke mindst vort dyreliv, som også har trange kår.
Fatter ikke, at vore politikere går ind for denne ide.
Skrot projektet.
I. Dam, 04-04-2018 08:38:51
Hvis tyskerne er så ivrige efter gas, og samtidig ikke vil være afhængige st Rusland (Det forstår jeg godt) hvorfor så ikke lade gasledningenfra Nordsøen til Pole gå via Tyskland.
Tyskerne er glade og danskerne, som i øvrigt ikke skal bruge norsk gas, er også glade.
Det er da bare med at komme i gang med den aftale.
Jørgen Bojsen, 03-04-2018 21:16:38
Regimets strategi går i al sin enkelhed ud på, at du netop ikke skal have den fjerneste anelse om, hvorvidt projektet er vedtaget eller ej.
Præcis ligesom du formodentlig heller ikke ved, om internetlogning stadig foregår eller er indstillet.
Og mht. borgermøder; så afholder man jo den slags i et demokrati...
P. Nielsen, 03-04-2018 14:51:16